Rīgas valstspilsētas pašvaldības Izglītības, kultūras un sporta departamenta

sarunu procedūras “Tīmekļa programmatūras pakalpojumi elektronisku aptauju veikšanai Rīgas valstspilsētas pašvaldības Izglītības, kultūras un sporta departamenta padotībā esošajās izglītības iestādēs”

**ZIŅOJUMS**

Rīgā, 28.02.2024.

|  |  |
| --- | --- |
| Pasūtītājs | Rīgas valstspilsētas pašvaldības Izglītības, kultūras un sporta departaments (adrese: Krišjāņa Valdemāra ielā 5, Rīgā, LV-1010, RD iestādes kods: 210) ir Rīgas valstspilsētas pašvaldības (adrese: Rātslaukums 1, Rīga, LV-1050, NMR kods: 90011524360, PVN reģ. Nr.: LV90011524360) struktūrvienība |
| Iepirkuma identifikācijas numurs | RD IKSD 2023/20 |
| Iepirkuma procedūras veids | Publisko iepirkumu likuma (turpmāk – PIL) 8.panta pirmās daļas 6) punktā noteiktā sarunu procedūra |
| Sarunu procedūras izvēles pamatojums saskaņā ar [Publisko iepirkumu likuma](https://likumi.lv/ta/id/287760-publisko-iepirkumu-likums) [8. panta](https://likumi.lv/ta/id/287760-publisko-iepirkumu-likums#p8) septītās daļas punktu | Saskaņā ar PIL 1.panta 30.punktu sarunu procedūra ir iepirkuma procedūra, kurā pasūtītājs, iepriekš nepublicējot paziņojumu par līgumu, apspriežas ar paša izraudzītiem piegādātājiem un ar vienu vai vairākiem no viņiem rīko sarunas par iepirkuma līguma noteikumiem.  Saskaņā ar Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 178.punktu pasūtītājs uzaicina uz sarunām paša izraudzītus piegādātājus un ar vienu vai vairākiem no viņiem rīko sarunas par iepirkuma līguma vai vispārīgās vienošanās noteikumiem.  PIL 8.panta pirmās daļas 6) punktā paredzētā sarunu procedūra tiek veikta, pamatojoties uz pamatojoties uz PIL 8.panta septītās daļas 2.punkta b) un c) apakšpunktu, t.i., tehnisku iemeslu dēļ un ievērojot izņēmuma tiesības, jo Pasūtītājam ir nepieciešams nodrošināt no 2015.gada uzkrāto vēsturisko datu un aktuālo datu integritāti tīmekļa programmatūrā “Edurio”, kas ir unikāla atgriezeniskās saites platforma izglītības pārvaldēm un izglītības iestāžu vadībai datos balstītu lēmumu pieņemšanai un kuras preču zīme reģistrēta Lielbritānijas uzņēmumam “Edurio LTD” Eiropas Savienības Intelektuālā īpašuma birojā EUIPO (turpmāk – Tīmekļa programmatūra). |
| Iepirkuma līguma priekšmets | Pakalpojuma līgums atbilst CPV kodam 75121000-0 administratīvie izglītības pakalpojumi, 80420000-4 E-mācību pakalpojumi; 80522000-9 Mācību semināri, kas ietverti PIL 2.pielikumā.  Iepirkuma priekšmets – tīmekļa programmatūras pakalpojumi elektronisku skolēnu, vecāku un pedagogu aptauju veikšanai Departamenta padotībā esošajās izglītības iestādēs, t.i., 101 skolās un 148 pirmsskolas izglītības iestādēs, lai nodrošinātu izglītības iestādes pašnovērtējuma ziņojuma sagatavošanu, izglītības iestādes vadītāja profesionālās darbības novērtēšanu un izglītības programmas īstenošanas kvalitātes novērtēšanu atbilstoši Ministru kabineta 06.10.2020. noteikumu Nr. 618 “Izglītības iestāžu, eksaminācijas centru, citu Izglītības likumā noteiktu institūciju un izglītības programmu akreditācijas un izglītības iestāžu vadītāju profesionālās darbības novērtēšanas kārtība” 4. un 5.punktam, kā arī lai īstenotu mācību seminārus izglītības iestāžu vadībai un pedagogiem par izglītības procesa kvalitātes novērtēšanas un aptauju veikšanas metodēm.  Iepirkuma rezultātā PIL 60.panta otrajā daļā un devītās daļas 3) apakšpunktā noteiktajā kārtībā Departaments noslēdza līgumu uz 36 (trīsdesmit sešu) mēnešu periodu no 01.03.2024. līdz 28.02.2027.  Iepirkuma līgumcena visam līguma darbības periodam nepārsniedz 327 038,01 EUR (trīs simti divdesmit septiņi tūkstoši trīsdesmit astoņi *euro*, 01 cents) bez pievienotās vērtības nodokļa. |
| Iepirkuma komisijas sastāvs un tās izveidošanas pamatojums | Iepirkuma komisija (turpmāk – Komisija) izveidota saskaņā ar Departamenta 13.12.2023. rīkojumu Nr. DIKS-23-1217-rs, šādā sastāvā:  Komisijas priekšsēdētāja - I. Krūmiņa;  Komisijas priekšsēdētājas vietniece - A. Forande;  Komisijas locekļi - A. Pēterkopa, I. Nagla, M. Baumane, M. Meirupska. |
| Uz sarunām uzaicināto piegādātāju nosaukumi | Sarunu procedūras ietvaros pasūtītājs, iepriekš nepublicējot paziņojumu par līgumu, apspriedīsies ar paša izraudzītiem piegādātājiem un ar vienu vai vairākiem no viņiem rīko sarunas par iepirkuma līguma noteikumiem.  Uzaicinātais piegādātājs: Edurio LTD filiāle Latvijā, reģ. Nr. 40203016097. |
| Tā piegādātāja (vai piegādātāju) nosaukums, ar kuru (vai kuriem) nolemts slēgt iepirkuma līgumu, un piedāvātā līgumcena. | Iepirkuma komisijas 15.02.2024. sēdē (protokols Nr. 4) pieņemts lēmums piešķirt sarunu procedūras “Tīmekļa programmatūras pakalpojumi elektronisku aptauju veikšanai Rīgas valstspilsētas pašvaldības Izglītības, kultūras un sporta departamenta padotībā esošajās izglītības iestādēs” (Nr. RD IKSD 2023/20) līguma slēgšanas tiesības Edurio LTD filiāle Latvijā, reģ. Nr. 40203016097, ar piedāvāto līgumcenu 327 038,01 EUR (trīs simti divdesmit septiņi tūkstoši trīsdesmit astoņi *euro*, 01 cents) bez pievienotās vērtības nodokļa. |

Iepirkuma komisijas priekšsēdētāja Ilze Krūmiņa